Tungaõli

Tungaõli on tungpuu seemnete pressimisel saadud kollane viskoosne mürgine vedelik. 

Tungaõli lahustub paljudes orgaanilistes lahustites; ei lahustu vees, metanoolis ega etanoolis. Tungaõli põhikomponendid on 9,11,13-oktadekatrieenhappe glütseriidid. Õhuhapniku toimel tekib tungaõlil väga tugev ja läikiv kelme. Tungaõli kasutatakse lakkide, emaili, põrandaõlide jms tootmisel.
+Tungaõli rasvhapete koostis Alfa-eleosteariinhape82,0%Linoolhape8,5%Palmitiinhape5,5%Oleiinhape4,0%
Tungaõli on levinud traditsiooniline puiduviimistlusvahend, mida kasutatakse tavaliselt kahe peamise omaduse tõttu: esiteks on see looduslikult saadud aine. Teiseks on pärast kõvenemist (5–30 päeva, olenevalt ilmast/temperatuurist) tulemuseks väga kõva ja kergesti parandatav viimistlus, mistõttu seda kasutatakse paaditekkidel ja ka põrandatel.

Tungaõli veekindlus on parem kui ühelgi teisel puhtal õliviimistlusvahendil ja ei tumene vanusega märgatavalt. Väidetavalt on see hallitusele vähem vastuvõtlik kui linaseemneõli.
Kategooria:Õlid